----

----

I Informacija

Komisija

----

Euro kursas (1)

2006 m. lapkričio 21 d.

(2006/C 285/01)

1 euro= 

----

(1)

Šaltinis: valiutų perskaičiavimo kursai paskelbti ECB.

----

----

Bylas nagrinėjančio pareigūno galutinė ataskaita byloje COMP/F/38.645 — Metakrilatai

(pagal 2001 m. gegužės 23 d. Komisijos sprendimo (2001/462/EB, EAPB) dėl bylas nagrinėjančių pareigūnų įgaliojimų tam tikrose konkurencijos bylose 15 ir 16 straipsnius — OL L 162, 2001 6 19, p. 21)

(2006/C 285/02)

(Tekstas svarbus EEE)

Remiantis sprendimu galima daryti tokias pastabas:

Įvadas

Ši byla keliama atsižvelgiant į Degussa bendrovės pateiktą prašymą atleisti nuo baudų remiantis pranešimu dėl baudų neskyrimo arba sumažinimo, susijusiu su metakrilo produktų karteliu, taip pat atsižvelgiant į 2003 m. kovo mėn. Komisijos atliktus patikrinimus Atofina, Barlo, Degussa ir Lucite bendrovių patalpose, vėliau Atofina, Lucite ir ICI pateiktus prašymus atleisti nuo baudų bei daugelį vėlesnių prašymų suteikti informacijos. Komisija nusprendė, kad bendrovės dalyvavo vykdant veiklą, kuria galėjo būti pažeistas EB sutarties 81 straipsnis ir EEE susitarimo 53 straipsnio 1 dalis.

Prieštaravimų pranešimas ir galimybė susipažinti su byla

2005 m. rugpjūčio 17 d. prieštaravimų pareiškimas (toliau — PP) buvo išsiųstas šiems adresatams.

Degussa AG, Röhm GmbH & Co. KG, Para-Chemie GmbH (toliau bendrai — Degussa); BASF AG; ICI Plc; Total SA and Elf Aquitaine SA; Arkema SA, Altuglas International SA, Altumax Europe SAS (toliau bendrai — Atofina); Lucite International Ltd, Lucite International UK Ltd (toliau bendrai — Lucite); Quinn Barlo Limited, Quinn Plastics NV, Quinn Plastics GmbH, Quinn Plastics SA (toliau bendrai — Barlo); Repsol YFP; Repsol Quimica SA Repsol Bronderslev A/S, Repsol Polivar SpA (toliau bendrai — Repsol).

Galimybė susipažinti su byla buvo suteikta pateikus kompaktinį diską su įrašytais visais Komisijos bylos dokumentais. Komisijos pateiktoje byloje kai kurių dokumentų nebuvo arba jie buvo neįskaitomi. Ši problema visų šalių atžvilgiu buvo greitai išspręsta, todėl nebuvo būtinybės pratęsti atsakymų į PP terminą.

Šalių atsakymai ir žodinis bylos nagrinėjimas

Pirminė nustatyta atsakymų į PP pateikimo data visoms šalims buvo 2005 m. spalio 19 d. Pateikus prašymą ICI, Repsol YPF, Repsol Quimica ir Lucite bendrovėms šis terminas buvo pratęstas ribotam laikotarpiui. Atsakymai buvo pateikti nuo 2005 m. spalio 19 d. iki 2005 m. lapkričio 4 d. (t. y. per nustatytą laiką).

ICI, Quinn, Repsol Quimica ir Repsol YFP pageidavo žodinio bylos nagrinėjimo; visos kitos bendrovės pareiškė norą dalyvauti nagrinėjime. Žodinis bylos nagrinėjimas vyko 2005 m. gruodžio 14 d. ir 15 d. Dalyvavo visi PP adresatai.

Repsol Quimica ir Lucite pareiškė norą susipažinti su kitų PP adresatų atsakymais, motyvuodamos, kad juose gali būti jų gynybai naudingos informacijos. Komisijos tarnybos atmetė jų prašymus, nes PP šalių atsakymai nėra tyrimo bylos dalis. Vėliau, vadovaudamasi Bylas nagrinėjančio pareigūno įgaliojimų 8 straipsniu, priėmiau sprendimą, kuriuo patvirtinau šią poziciją Repsol Quimica atžvilgiu. Bylos nagrinėjimo metu visos šalys buvo patikintos, kad atsiradus naujiems nekaltumo įrodymams arba naujiems kaltinamiesiems įrodymams, kuriais Komisija siektų remtis priimdama galutinį sprendimą, joms bus suteikta galimybė pateikti pastabas dėl šių įrodymų, taip visiškai užtikrinant jų teises.

Tačiau prieš pat žodinį bylos nagrinėjimą visoms šalims buvo pateiktas neslaptas Degussa atsakymo tekstas. Vykdydamos tyrimą Komisijos tarnybos paprašė Degussa bendrovių patikslinti du savo atsakymo į prieštaravimų pareiškimą aspektus, kurie buvo svarbūs kitoms šalims. Degussa pateikė reikalaujamą informaciją — ši informacija kartu su neslaptu Degussa atsakymo į prieštaravimų pareiškimą tekstu buvo pateikta visoms šalims, taip sudarant galimybę šalims pateikti savo pastabas.

Galutinio sprendimo projektas

Atsižvelgiant į šalių atsakymus į PP ir į žodinio bylos nagrinėjimo metu padarytus pareiškimus, prieštaravimų pareiškime išdėstyti prieštaravimai galutinio sprendimo projekte buvo iš dalies pakeisti. Pirma, dėl įrodymų trūkumo buvo panaikinti įtarimai dėl Repsol, BASF ir Quinn Plastics SA. Todėl sprendimo projektas nėra joms skirtas.

Antra, su pažeidimu susijusių produktų skaičius buvo sumažintas iki trijų: PMMA–liejimo mišinys, PMMA–lakštai ir PMMA–santechnikos įranga. Nebuvo gauta pakankamai įrodymų, kuriais būtų patvirtinti prašymo atleisti nuo baudų teikėjo kaltinimai MMA bendrovei, todėl Komisija siūlo panaikinti prieštaravimus, susijusius su MMA. Be to, buvo panaikinti prieštaravimai, susiję su Quinn Barlo Ltd, Quinn Plastics NV ir Quinn Plastics GmbH dėl PMMA–liejimo mišinių.

Trečia, skirtingos šalys pažeidimą vykdė trumpiau nei teigiama prieštaravimų pareiškime.

Komisijos pateiktame sprendimo projekte yra tik tie prieštaravimai, dėl kurių šalims buvo suteikta galimybė pareikšti savo nuomonę.

Atsižvelgdama į pirmiau išdėstytus faktus, manau, kad šalių teisė būti išklausytoms šiuo atveju buvo įgyvendinta.

Briuselis, 2006 m. gegužės 19 d.

Karen WILLIAMS

----

----

Konkurenciją ribojančios veiklos ir dominuojančių padėčių patariamojo komiteto nuomonė pareikšta 2006 m. gegužės 15 d. 409-ajame posėdyje, dėl sprendimo projekto byloje COMP/F/38.645 — Metakrilatai

(2006/C 285/03)

(Tekstas svarbus EEE)

----

----

Konkurenciją ribojančios veiklos ir dominuojančių padėčių patariamojo Komiteto nuomonė, pareikšta 2006 m. gegužės 29 d. 410-ajame posėdyje dėl sprendimo projekto byloje COMP/F/38.645 — Metakrilatai

(2006/C 285/04)

(Tekstas svarbus EEE)

----

----

Išankstinis pranešimas apie koncentraciją

(Byla Nr. COMP/M.4468 — Candover Partners/Hilding Anders)

Bylą numatoma nagrinėti supaprastinta tvarka

(2006/C 285/05)

(Tekstas svarbus EEE)

----

(1)OL L 24, 2004 1 29, p. 1.

(2)OL C 56, 2005 3 5, p. 32.

----

----

Valstybių narių pranešama informacija apie valstybės pagalbą, teikiamą pagal 2001 m. sausio 12 d. Komisijos reglamentą (EB) Nr. 70/2001 dėl EB sutarties 87 ir 88 straipsnių taikymo valstybės pagalbai mažoms ir vidutinėms įmonėms

(2006/C 285/06)

(Tekstas svarbus EEE)

----

----

Valstybių narių pranešama informacija apie valstybės pagalbą, teikiamą pagal 2001 m. sausio 12 d. Komisijos reglamentą (EB) Nr. 68/2001 dėl EB sutarties 87 ir 88 straipsnių taikymo pagalbai mokymui

(2006/C 285/07)

(Tekstas svarbus EEE)

----

(1)  Atėmus 32 450,54 EUR sumą, skirtą projektui 00/15654 (INFINITUM — Indústria de Confecções, Lda); apie projektui skirtą pagalbą buvo pranešta 2004 m., tačiau vėliau pagalba buvo atšaukta.

----

III Pranešimai

Komisija

----

2007–2013 m. programa „Europa piliečiams“ — sąlyginis Programos vadovo paskelbimas

(2006/C 285/08)

Įžanga

Numatyta, kad Komisijos pasiūlymą, susijusį su programa „Europa piliečiams“, netrukus patvirtins Europos teisės aktų leidėjai. Kad ši programa būtų sparčiai įgyvendinama, o galimi Bendrijos paramos gavėjai galėtų kuo greičiau parengti paraiškas, Komisija nusprendė paskelbti laikiną Programos vadovo versiją, kurioje bus pateikta išsami informacija apie šios programos įgyvendinimą.

1.   Atsargumo klauzulė

Programos vadovas Komisijos teisiškai neįpareigoja. Jeigu programos steigimo teisiniai pagrindai būtų iš esmės pakeisti Europos Sąjungos teisės aktais, šis Programos vadovas gali būti atšauktas ir gali būti parengta nauja Programos vadovo versija, kurioje bus nustatyti kitokie reikalavimai ir tinkami paraiškų teikimo terminai.

Apskritai, programos „Europa piliečiams“ įgyvendinimas 2007 metais, kaip numatyta Programos vadove, priklauso nuo toliau nurodytų sąlygų, kurių įvykdymas nuo Komisijos nepriklauso:

Be to, Programos vadove pateiktos nuorodos į Švietimo, garso ir vaizdo bei kultūros vykdomąją įstaigą (EACEA) priklausys nuo Komisijos sprendimo išplėsti vykdomosios įstaigos įgaliojimus, kad jie būtų taikomi naujos kartos programoms.

2.   Tikslai ir aprašymas

Europos Komisija, Europos Parlamentas ir Europos Sąjungos Taryba nusprendė įsteigti programą „Europa piliečiams“, įtvirtinančią teisiškai sistemą, kurios pagrindu bus teikiama parama veiklai bei organizacijoms, skatinančioms „aktyvų Europos pilietiškumą“, t.y. piliečių ir pilietinės visuomenės organizacijų dalyvavimą Europos integracijos procese.

Programa „Europa piliečiams“ siekiama prisidėti prie šių bendrųjų tikslų:

Kad šie tikslai būtų pasiekti, programa „Europa piliečiams“ numato keturis veiksmus, suskirstytus į atskiras priemones.

Pirmasis veiksmas — „Aktyvių piliečių Europa“, kuriuo siekiama įtraukti piliečius į miestų partnerystės ar kitokius piliečių projektus.

Antrasis veiksmas — „Aktyvi Europos pilietinė visuomenė“, skirtas pilietinės visuomenės organizacijoms, kurioms teikiama struktūrinė pagalba pagal jų Europos lygmens darbo programas arba parama tarptautiniams projektams.

Trečiasis veiksmas — „Kartu Europos labui“ apima patrauklius renginius, studijas ir informacines priemones.

Ketvirtasis veiksmas — „Gyva Europos atmintis“ bus skirtas remti veiksmus, kuriais siekiama išsaugoti vietas ir archyvus, susijusius su deportacijomis, atminti nacizmo ir stalinizmo aukas bei padėti plačiai nušviesti Europos integracijos kilmę ir ateitį.

3.   Reikalavimus atitinkantys pareiškėjai

Programoje gali dalyvauti visos suinteresuotosios šalys, skatinančios aktyvų europiečių pilietiškumą.

Pavyzdžiui: vietos valdžios institucijos ir organizacijos; Europos viešosios politikos tyrimo organizacijos (moksliniai institutai); piliečių grupės; pilietinės visuomenės organizacijos; nevyriausybinės organizacijos; profesinės sąjungos; švietimo įstaigos, savanorišku darbu užsiimančios organizacijos; organizacijos, veikiančios sporto mėgėjų srityje ir t. t.

Tačiau kai kurie programoje numatyti veiksmai yra skirti tik kai kurioms organizacijoms. Todėl Programos vadove yra apibrėžti organizacijų atitikimo sąlygoms reikalavimai pagal kiekvieną konkrečią priemonę ar priemonės dalį.

Programoje gali dalyvauti 27 šalys, kurios nuo 2007 m. sausio 1 d. yra Europos Sąjungos valstybės narės (1). Programoje taip pat gali dalyvauti kitos šalys, t. y. ELPA valstybės, kurios yra EEE sutarties šalys, šalys kandidatės ir Vakarų Balkanų valstybės, įvykdžiusios atitinkamus teisinius ir finansinius įsipareigojimus.

4.   Biudžetas ir trukmė

2007–2013 metų laikotarpiu programai skiriamas bendras 215 mln. EUR biudžetas. Metinius biudžeto asignavimus savo sprendimu tvirtina biudžeto valdymo institucija.

Programą patvirtinančiame sprendime nurodyta, kad biudžetas pagal atskirus veiksmus paskirstomas taip:

5.   Papildoma informacija

Papildomos informacijos, įskaitant paraiškų paramai gauti teikimo terminus, galima rasti šiuose programos „Europa piliečiams“ vadovo tinklalapiuose:

http://eacea.cec.eu.int/static/en/citizenship/index.htm

http://ec.europa.eu/dgs/education_culture/activecitizenship/index_fr.htm

----

(1)  Priklausomai nuo ratifikavimo procesų, susijusių su Bulgarija ir Rumunija.

----